Լեոնարդո Պավոլետի

**Լեոնարդո Պավոլետի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Կալյարիի և Իտալիայի ազգային հավաքականի կազմում։ Խաղում է կենտրոնական հարձակվողի դիրքում։

## Ակումբային կարիերա
### Վաղ կարիերա
Ֆուտբոլիստի կարիերան Պավոլետին սկսել է Արմանդո Պիկիում, ապա հանդես եկել Վիարեջոյում, Պավիայում, Յուվե Ստաբիայում և Կազալեում։ 2011-12 մրցաշրջանում իտալացին միացավ Վիրտուս Լանչանոյին, որտեղ խփեց 16 գնդակ անցկացրած 36 հանդիպումներում՝ դառնալով Սերիա C-ի լավագույն ռմբարկուն և օգնելով իր թիմին տեղափոխվել Իտալիայի երկրորդ դիվիզիոն։

### Սասուոլո
2012 թվականի ամռանը Պավոլետին տեղափոխվեց Սասուոլո։ Իր դեբյուտը նշեց օգոստոսի 12-ին՝ Իտալիայի գավաթի Ավելինոյի դեմ խաղում։ Առաջին հանդիպումը Սերիա B-ում անցկացրեց օգոստոսի 27-ին՝ Չեզենայի դեմ խաղում՝ այս խաղում դառնալով գոլի հեղինակ։ Սեպտեմբերի 9-ին Պավոլետին հետ-տրիկ ձևակերպեց Էմպոլիի դեմ խաղում՝ 3-0 հաշվով հաղթանակ պարգևելով Սասուոլոյին։ 2013 թվականի փետրվարի 26-ին նա գոլի և գոլային փոխանցման հեղինակ դարձավ Ասկոլիի դեմ խաղում։ Իր առաջին մրցաշրջանում Պավոլետին անցկացրեց 33 հանդիպում առաջնությունում՝ դառնալով 11 գոլի ու 3 գոլային փոխանցման հեղինակ և օգնելով Սասուոլոյին հաղթել Սերիա B-ն և իր պատմության մեջ առաջին անգամ տեղափոխվել Իտալիայի առաջնություն։

Առաջին հանդիպումը Սերիա A-ում Պավոլետին անցկացրեց 2013 թվականի օգոստոսի 25-ին՝ փոխարինման մտնելով Տորինոյի դեմ խաղում։ Սեպտեմբերի 2-ին նա 1 տարվա վարձավճարով միացավ Վարեզեին։ Իր դեբյուտը ակումբի կազմում նշեց սեպտեմբերի 8-ին՝ Լատինայի դեմ խաղում՝ այս խաղում դառնալով գոլի հեղինակ։ Սեպտեմբերի 14-ին իտալացին դուբլ ձևակերպեց Պեսկարայի դեմ խաղում՝ օգնելով իր թիմին հաղթել 3-2 հաշվով։ Սեպտեմբերի 24-ին Պավոլետին խփեց Ռեջինայի դեմ հանդիպման միակ գնդակը՝ 1-0 հաշվով հաղթանակ պարգևելով Վարեզեին։ Հոկտեմբերի 4-ին իտալացին դուբլ ձևակերպեց Պադովայի դեմ խաղում։

2013 թվականի նոյեմբերի 17-ին Պավոլետին դուբլ ձևակերպեց Կրոտոնեի դեմ խաղում՝ 2-0 հաշվով հաղթանակ պարգևելով Վարեզեին։ Դեկտեմբերի 21-ին նա 2 գոլ խփեց Բրեշիայի դեմ խաղում։ 2014 թվականի փետրվարի 15-ին իտալացին 2 գոլային փոխանցման հեղինակ դարձավ Պեսկարայի դեմ խաղում։ Ապրիլի 5-ին Պավոլետին 2 գոլային փոխանցում տվեց Յուվե Ստաբիայի դեմ խաղում։ Ապրիլի 17-ին նա դուբլի հեղինակ դարձավ Կրոտոնեի դեմ խաղում։ Մայիսի 24-ին իտալացին դուբլ ձևակերպեց Նովարայի դեմ խաղում՝ 2-0 հաշվով հաղթանակ պարգևելով իր թիմին։ Հունիսի 13-ին Պավոլետին 2 գոլ խփեց Նովարայի դեմ պատասխան խաղում։ Վարեզեի կազմում նա անցկացրեց 42 հանդիպում բոլոր մրցաշարերում՝ դառնալով 25 գոլի և 6 գոլային փոխանցման հեղինակ։

2014-15 մրցաշրջանում Պավոլետին վերադարձավ Սասուոլո, թեև նրանով հետաքրքրված էին Ստյաուա Բուխարեստը, Հոֆենհայմը և Լիդս Յունայթեդը։ Այստեղ իտալացին մրցակցում էր Սիմոնե Ձաձայի, Նիկոլա Սանսոնեի ու Դոմենիկո Բերարդիի հետ և ստանում էր քիչ խաղաժամանակ։ Իր առաջին գոլը Սերիա A-ում Պավոլետին խփեց 2014 թվականի դեկտեմբերի 13-ին՝ Պալերմոյի դեմ խաղում։ Սասուոլոյի կազմում նա անցկացրեց 50 հանդիպում՝ դառնալով 13 գոլի և 4 գոլային փոխանցման հեղինակ։

### Ջենոա
2015 թվականի հունվարի 29-ին Պավոլետին մրցաշրջանի ավարտը անվճար վարձավճարով միացավ Ջենոային, իսկ Ֆրանչեսկո Աչերբին նույն գործարքով 1.8 միլիոն եվրոյի դիմաց տեղափոխվեց հակառակ ուղղությամբ։ Իր դեբյուտը նշեց փետրվարի 9-ին՝ փոխարինելով Մբայե Նյանգին Լացիոյի դեմ խաղում։ Իր առաջին գոլը խփեց ապրիլի 15-ին՝ Պարմայի դեմ խաղում։ Մայիսի 11-ին Պավոլետին գոլի և գոլային փոխանցման հեղինակ դարձավ Տորինոյի դեմ խաղում։ Մայիսի 17-ին՝ Ատալանտայի դեմ խաղում նա դարձավ գոլի և 2 գոլային փոխանցման հեղինակ՝ օգնելով Ջենոային հաղթել 4-1 հաշվով։ Վարձավճարի ընթացքում իտալացին անցկացրեց 10 հանդիպում՝ դառնալով 6 գոլի և 3 գոլային փոխանցման հեղինակ։

2015 թվականի հուլիսի 7-ին Ջենոան գնեց Պավոլետիի լրիվ տրանսֆերը 4 միլիոն եվրոյի դիմաց։ Հոկտեմբերի 28-ին իտալացին գոլի և գոլային փոխանցման հեղինակ դարձավ Տորինոյի դեմ խաղում։ Նոյեմբերի 22-ին նա գոլ խփեց Սասուոլոյի դեմ հանդիպման ավելացված ժամանակում՝ 2-1 հաշվով հաղթանակ պարգևելով Ջենոային։ Նոյեմբերի 29-ին Պավոլետին հեռացվեց խաղադաշտից Կարպիի դեմ խաղում՝ կարմիր քարտ ստանալով հանդիպման 6-րդ րոպեին։ 2016 թվականի հունվարի 5-ին նա դուբլի հեղինակ դարձավ Սամպդորիայի դեմ խաղում։ Հունվարի 17-ին Պավոլետին դուբլ ձևակերպեց Պալերմոյի դեմ խաղում։ Մայիսի 8-ին իտալացին գոլի և 2 գոլային փոխանցման հեղինակ դարձավ Սամպդորիայի դեմ խաղում՝ օգնելով իր թիմին հաղթել 3-0 հաշվով։ Ջենոայի կազմում Պավոլետին անցկացրեց 46 հանդիպում՝ դառնալով 25 գոլի և 6 գոլային փոխանցման հեղինակ։

### Նապոլի
2017 թվականի հունվարի 2-ին Պավոլետին 18 միլիոն եվրոյի դիմաց տեղափոխվեց Նապոլի։ Իր դեբյուտը նշեց հունվարի 10-ին՝ փոխարինելով Մանոլո Գաբիադինիին Իտալիայի գավաթի Սպեցիայի դեմ խաղում։ Առաջին հանդիպումը Սերիա A-ում ակումբի կազմում անցկացրեց հունվարի 29-ին՝ փոխարինելով Ժորժինյոյին Պալերմոյի դեմ խաղում։ Նապոլիում Պավոլետին անցկացրեց 10 հանդիպում, որոնցից միայն 2-ը թիմի մեկնարկային կազմում։

### Կալյարի
2017 թվականի օգոստոսի 30-ին Պավոլետին սկզբից վարձավճարով, ապա լրիվ տրանսֆերով միացավ Կալյարիին՝ ակումբի կազմում կնքելով 5 տարվա պայմանագիր։ Իր դեբյուտը նշեց սեպտեմբերի 10-ին՝ թիմի մեկնարկային կազմում խաղադաշտ դուրս գալով Կրոտոնեի դեմ խաղում։ Իր առաջին գոլը Կալյարիի կազմում խփեց հոկտեմբերի 15-ին՝ Ջենոայի դեմ խաղում։ Հոկտեմբերի 25-ին Պավոլետին գոլ խփեց Բենևենտոյի դեմ հանդիպման ավելացված ժամանակում՝ 2-1 հաշվով հաղթանակ պարգևելով իր թիմին։ 2018 թվականի մարտի 11-ին նա գոլի և գոլային փոխանցման հեղինակ դարձավ Լացիոյի դեմ խաղում։ Մայիսի 13-ին իտալացին խփեց Ֆիորենտինայի դեմ հանդիպման միակ գնդակը՝ օգնելով Կալյարիին հաղթել 1-0 հաշվով։ Իր առաջին մրցաշրջանում Պավոլետին անցկացրեց 33 հանդիպում՝ դառնալով 11 գոլի հեղինակ։

2018 թվականի օգոստոսի 12-ին Պավոլետին դուբլի հեղինակ դարձավ Իտալիայի գավաթի Պալերմոյի դեմ խաղում՝ 2-1 հաշվով հաղթանակ պարգևելով Կալյարիին։ Օգոստոսի 26-ին իտալացին դուբլ ձևակերպեց Սասուոլոյի դեմ խաղում։ Հոկտեմբերի 21-ին նա գոլ խփեց Ֆիորենտինայի դեմ խաղում, իսկ հանդիպումն ավարտվեց 1-1 հաշվով։ Հոկտեմբերի 28-ին Պավոլետին գոլի և գոլային փոխանցման հեղինակ դարձավ Կիևոյի դեմ խաղում՝ օգնելով իր թիմին հաղթել 2-1 հաշվով։ 2019 թվականի փետրվարի 16-ին նա դուբլ ձևակերպեց Պարմայի դեմ խաղում։ Ապրիլի 14-ին իտալացին գոլ խփեց Տորինոյի դեմ խաղում։ 2018-19 մրցաշրջանում Պավոլետին անցկացրեց 34 հանդիպում՝ դառնալով 18 գոլի և 1 գոլային փոխանցման հեղինակ։

2019 թվականի օգոստոսի 25-ին՝ Բրեշիայի դեմ խաղում Պավոլետին ստացավ խաչաձև կապանների վնասվածք՝ բաց թողելով շուրջ 7 ամիս։

## Միջազգային կարիերա
Իտալիայի ազգային հավաքական Պավոլետին առաջին անգամ հրավիրվեց 2016 թվականի օգոստոսի 27-ին՝ Ֆրանսիայի և Իսրայելի դեմ խաղերի համար, սակայն այս հանդիպումներում խաղադաշտ դուրս չեկավ։ 2016 թվականից հետո հաջորդ անգամ նա ազգային հավաքական հրավիրվեց 2018 թվականի նոյեմբերի 10-ին Ռոբերտո Մանչինիի կողմից՝ Պորտուգալիայի և Միացյալ Նահանգների դեմ խաղերի համար, սակայն կրկին խաղադաշտ դուրս չեկավ։ Իր դեբյուտը ազգային հավաքականում Պավոլետին նշեց 2019 թվականի մարտի 26-ին՝ փոխարինելով Ֆաբիո Կվալյարելային Լիխտենշտայնի դեմ խաղում և գոլի հեղինակ դառնալով այս հանդիպման 76-րդ րոպեին։

## Կարիերայի վիճակագրություն
### Ակումբային վիճակագրություն
*2020 թվականի հունվարի 17-ի դրությամբ*

### Միջազգային վիճակագրություն
*2020 թվականի հունվարի 17-ի դրությամբ*

### Միջազգային գոլեր

## Նվաճումներ
### Ակումբային
**Սասուոլո**

* Սերիա B. 2012–13

### Անհատական
* Սերիա C-ի լավագույն ռմբարկու. 2011–12
* Սերիա B-ի երկրորդ լավագույն ռմբարկու. 2013–14

## Ծանոթագրություններ

## Արտաքին հղումներ
* Պավոլետիի պաշտոնական Ֆեյսբուքի էջը
* Պավոլետիի պաշտոնական Տվիտերի էջը
* Պավոլետիի պաշտոնական Ինստագրամի էջը
* Պավոլետին transfermarkt-ում
* Պավոլետին soccerbase.com-ում
* Պավոլետին WhoScored.com կայքում
* Պավոլետին Նապոլիի պաշտոնական կայքում 
* Պավոլետին Կալյարիի պաշտոնական կայքում 
* Պավոլետին Սերիա A-ի պաշտոնական կայքում 
* Պավոլետին ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Յուվե Ստաբիայի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Պավիայի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Վարեզեի ֆուտբոլիստներ
Կատեգորիա:Վիարեջոյի ֆուտբոլիստներ
Կատեգորիա:Վիրտուս Լանչանոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ